stanford-oval/wikipedia huggingface dataset:
ยาค็อพ ฟุกเกอร์
ช่วงชีวิต > ความสัมพันธ์กับมัคซีมีลีอานที่ 1

การขยายธุรกิจที่มีความเสี่ยงสูง แม้ว่าจะมีสายสัมพันธ์ทางธุรกิจที่ทำกำไรอย่างมากกับมัคซีมีลีอานที่ 1 ซึ่งได้รับการส่งเสริมอย่างไม่ต้องสงสัยโดยยาค็อพ ในความเห็นของเขา ราชวงศ์ฮาพส์บวร์คจะต้องก้าวขึ้นมามีอำนาจที่เหนือกว่าและราชวงศ์ภายในภูมิภาคเยอรมนี และดังนั้นจึงสมควรที่จะได้รับการสนับสนุนทางการเงินและการเมืองของเขา ยาค็อพ ฟุกเกอร์ได้เข้าพบกับกษัตริย์ผู้วัยพระเยาว์ชาวโรมัน-เยอรมันเป็นครั้งแรกใน ค.ศ. 1489 ที่งานแสดงสินค้าแฟรงก์เฟิร์ต ในช่วงเวลานั้น แผนการของเขาสำหรับดัชชีแห่งทีโรลที่เป็นอิสระได้รับความเห็นด้วยกับ Johann Waldner ผู้เป็นอัครมหาเสนาบดีของกษัตริย์ เมื่อวันที่ 16 มีนาคม ค.ศ. 1490 ซีกิสมุนด์และเหล่าฐานันดร(estates) แห่งทีโรลได้ร่วมมือกับกษัตริย์มัคซีมีลีอานที่ 1 อีกด้วย อาร์ชดยุกต้องลาออกจากตำแหน่งภายใต้แรงกดดันจากเหล่าฐานันดร ซึ่งได้กล่าวหาว่าเขาดูแลบริหารจัดการที่ไม่ดี และทรัพย์สินของเขาได้ตกไปเป็นของกษัตริย์ มัคซีมีลีอานทรงให้คำมั่นสัญญาว่าจะชำระคืนเงินกู้ทั้งหมดให้กับยาค็อพ ฟุกเกอร์
ดังนั้นธุรกิจของตระกูลฟุกเกอร์จึงกลายเป็นหนึ่งในผู้สนับสนุนทางการเงินที่สำคัญที่สุดของมัคซีมีลีอาน ซึ่งนับตั้งแต่ปี ค.ศ. 186 ทรงเป็นหนึ่งในผู้สำเร็จราชการแทนพระองค์ของจักรพรรดิโรมันอันศักดิ์สิทธิ์ ภายหลังจากจักรพรรดิฟรีดริชที่ 3 ผู้เป็นพระราชบิดาของพระองค์ทรงสวรรคตใน ค.ศ. 1493 พระองค์ทรงกลายเป็นจักรพรรดิที่มีอำนาจปกครองสูงสุด แม้ว่าจะมีปัญหาทางการเงินอย่างต่อเนื่องเพราะการใช้วิถีชีวิตที่ฟุ่มเฟือยและโครงการทางการเมืองอันล้มเหลวมากมาย ในรัชสมัยของพระองค์จะแสดงให้เห็นว่าราชวงศ์ฮาพส์บวร์คได้รับราชอาณาจักรสเปน โบฮีเมีย และฮังการี โดยไม่ใช่มาจากการทำสงคราม แต่มาจากการจัดเตรียมอภิเษกสมรสเพื่อผลประโยชน์ซึ่งได้รับทุนจากความช่วยเหลือของยาค็อพ ฟุกเกอร์
เมื่อวันที่ 15 กรกฎาคม ค.ศ. 1507 มัคซีมีลีอานที่ 1 ทรงขายเคาน์ตีแห่งเคียร์ชแบร์กซึ่งตั้งอยู่ที่อุล์ม อำนาจปกครองที่อยู่ติดกันของไวเซนฮอร์นกับเมืองที่เกี่ยวข้อง เช่นเดียวกับอำนาจปกครองของวูลเลนสเตทเทินและฟาฟเฟินโฮเฟิน (โรธ) จากดินแดนฮาพส์บวร์คในออสเตรียไกลออกไป(Further Austria) แก่ยาคอบ ฟุกเกอร์  มัคซีมีลีอานที่ 1 ทรงสวมมงกุฎด้วยพระองค์เองเป็นจักรพรรดิโรมันอันศักดิ์สิทธิ์ใน ค.ศ. 1508 ทรงได้รับการจ่ายเงินจำนวน 50,000 กิลเดอร์สำหรับการขายเหล่านี้
ช่วงชีวิต > การคัดเลือกของชาร์ลที่ 5 ใน ค.ศ. 1519

สัญลักษณ์ตราอาร์มของตระกูลฟุกเกอร์ ออฟ เดอะ ลิลลี่ ซึ่งได้รับใน ค.ศ. 1473
แร่เงินอันมั่นคั่ง (อาร์เจนไทต์) ซึ่งมาจากเหมืองแร่ Banská Štiavnica  ที่ซึ่งฟุกเกอร์และ Jan Thurzo ได้ก่อตั้งบริษัทผลิตแร่ทองแดงที่ทรงอำนาจในเมืองใกล้เคียงของบันสกาบิสตรีตซา ใน ค.ศ. 1495.
ภาพวาดเหมือนของจักรพรรดิมัคซีมีลีอานที่ 1 โดยอัลเบร็ชท์ ดือเรอร์ (ค.ศ. 1519)
รัฐของจักรวรรดิโรมันอันศักดิ์สิทธิ์

รัฐของจักรวรรดิโรมันอันศักดิ์สิทธิ์ในปี ค.ศ. 1789 แต่ละรัฐที่เห็นเป็นสีต่าง ๆ ต่างก็มีสิทธิทางการปกครองและทางด้านการยุติธรรมที่ต่างกันไปตามแต่จะระบุโดยพระจักรพรรดิ
รัฐของจักรวรรดิ (โรมันอันศักดิ์สิทธิ์) (เยอรมัน: Reichsstand หรือ Reichsstände; อังกฤษ: Imperial State/Estate) คือ “หน่วย” ที่เป็น “รัฐ” ในจักรวรรดิโรมันอันศักดิ์สิทธิ์ที่มีสิทธิในการออกเสียงในสภานิติบัญญัติแห่งจักรวรรดิโรมันอันศักดิ์สิทธิ์ รัฐหลายรัฐไม่มีที่นั่งในจักรวรรดิ หรือเป็นรัฐที่มีที่นั่งแต่ไม่มีสิทธิออกเสียง หรือมีสิทธิในการเป็นปกครองตนเองภายใต้การกำกับของจักรพรรดิ รัฐของจักรวรรดิโรมันอันศักดิ์สิทธิ์แต่ละรัฐไม่ขึ้นต่อประมุขของรัฐของจักรวรรดิอื่น ๆ  แต่ขึ้นตรงต่อสมเด็จพระจักรพรรดิ นอกจากนั้นประมุขของรัฐในจักรวรรดิก็ยังมีสิทธิและอภิสิทธิ์หลายอย่างที่รวมทั้งสิทธิในการปกครองดินแดนของตนเองบ้าง
องค์ประกอบ

รัฐในจักรวรรดิอาจจะเป็นได้ทั้งรัฐฆราวาส (ซึ่งเรียกว่าราชรัฐ) หรือรัฐคริสตจักร รัฐคริสตจักรของจักรวรรดิส่วนใหญ่มีประมุขเป็นเจ้าชายบิชอป อาร์ชบิชอป บิชอป และอธิการอาราม (Abbot) ส่วนรัฐฆราวาสปกครองโดย เจ้าชาย แกรนด์ดยุก ดยุก เคานท์แพลาทิน มากราฟ และเคานท์ หรือแลนด์กราฟ ประมุขเหล่านี้มีส่วนร่วมในการออกเสียงเลือกตั้งพระมหากษัตริ์เยอรมันเป็นเจ้าชายผู้มีสิทธิ์เลือกตั้ง ประมุขทั้งหมดมีตำแหน่งรองจากพระมหากษัตริย์ยกเว้นพระมหากษัตริย์แห่งโบฮีเมีย นอกจากกลุ่มนี้แล้วก็ยังมีจักรวรรดินครอิสระที่มีสิทธิออกเสียง แต่เสียงที่ออกเป็นเพียงเสียงเสนอเท่านั้น
การมอบฐานะให้เป็นรัฐของจักรวรรดิมักจะเป็นส่วนหนึ่งของการเป็นดินแดนในจักรวรรดิ ซึ่งเดิมสมเด็จพระจักรพรรดิเท่านั้นที่ทรงมีสิทธิในการมอบฐานะเช่นที่ว่า แต่ในปี ค.ศ. 1653 ก็ได้มีการเปลี่ยนแปลงเพื่อจำกัดสิทธิของสมเด็จพระจักรพรรดิลงบ้าง การก่อตั้งรัฐใหม่ต้องได้รับการอนุมัติจากสภาผู้เลือกตั้ง ประมุขผู้ได้รับเลือกต้องยอมรับการเสียภาษีให้แก่หลวง และการส่งกองทหารเมื่อได้รับการเรียกร้องจากจักรวรรดิ นอกจากนั้นก็ยังต้องสมัครเข้าเป็นสมาชิกในหนึ่งในเครือราชรัฐ
ดูเพิ่ม

จักรวรรดิโรมันอันศักดิ์สิทธิ์
เครือราชรัฐแห่งจักรวรรดิโรมันอันศักดิ์สิทธิ์
สภานิติบัญญัติแห่งจักรวรรดิโรมันอันศักดิ์สิทธิ์
จักรวรรดินครอิสระ
อิมพีเรียลแอบบี
รัฐธรรมนูญแห่งปรัสเซีย (ค.ศ. 1920)

รัฐธรรมนูญแห่งปรัสเซีย (เยอรมัน: Verfassung von Preußen) ฉบับ ค.ศ. 1920 เป็นกรอบทางกฎหมายของเสรีรัฐปรัสเซีย รัฐซึ่งเป็นส่วนหนึ่งของสาธารณรัฐไวมาร์ รัฐธรรมนูญนี้ตั้งอยู่บนหลักการประชาธิปไตยแบบมีรัฐสภา ใช้บังคับในช่วง ค.ศ. 1918–1947 แทนที่รัฐธรรมนูญฉบับ ค.ศ. 1850 ในยุคที่ระบอบนาซีเรืองอำนาจ รัฐธรรมนูญนี้เสื่อมลงจนถึงขั้นที่แทบจะไร้ผล จนกระทั่งสิ้นสงครามโลกครั้งที่สอง รัฐธรรมนูญนี้ก็สิ้นผลบังคับลงโดยสิ้นเชิงเมื่อฝ่ายสัมพันธมิตรยุบเลิกปรัสเซียใน ค.ศ. 1947
รัฐธรรมนูญนี้กำหนดให้มีสภารัฐ (Landtag) เป็นสภานิติบัญญัติ สมาชิกมาจากการเลือกตั้งแบบสัดส่วน บุคคลทั้งหลายมีสิทธิเลือกตั้งถ้วนหน้าไม่ว่าชายหรือหญิง และมีคณะรัฐมนตรี (Staatsministerium) มีหัวหน้าเรียกว่า มุขมนตรี (Ministerpräsident) มาจากการเลือกตั้งและรับผิดชอบต่อสภารัฐ มุขมนตรีแต่งตั้งรัฐมนตรีคนอื่น ๆ และรับผิดชอบกำหนดนโยบายในการบริหาร แต่ไม่มีตำแหน่งประธานาธิบดี ซึ่งเป็นจุดต่างจากรัฐธรรมนูญไวมาร์ ระหว่างที่รัฐธรรมนูญนี้มีผลบังคับ ปรัสเซียได้ชื่อว่าเป็นรัฐที่มีเสถียรภาพและเป็นประชาธิปไตยที่สุดรัฐหนึ่งของสาธารณรัฐไวมาร์
แหล่งข้อมูลอื่น

ตัวบทของรัฐธรรมนูญ (ภาษาเยอรมัน)
รัฐบาเซิล-ลันท์ชัฟท์

| รัฐบาเซิล-ลันท์ชัฟท์ Kanton Basel-Landschaft |
| --- | --- |
รัฐของสวิตเซอร์แลนด์
   ตราอาร์ม

พิกัด: 47°7′N 7°44′E﻿ / ﻿47.117°N 7.733°E﻿ / 47.117; 7.733
เมืองหลวง: ลีสทาล
เมืองใหญ่สุด: อัลชวีล
การแบ่งย่อย: 86 เทศบาล, 5 Bezirke
การปกครอง
 • บริหาร: Regierungsrat (5)
 • นิติบัญญัติ: Landrat (90)
พื้นที่
 • ทั้งหมด: 518 ตร.กม. (200 ตร.ไมล์)
ประชากร (03/2017)
 • ทั้งหมด: 286,848 คน
จุดต่ำสุด: 246 m (807 ft) - confluence of Birs river with the Rhine, at Birsfelden
เข้าร่วมสมาพันธ์: 1501
ตัวย่อ: BL
ภาษา: เยอรมัน
เว็บไซต์: BL.ch
[[:ไฟล์:Karte Kanton {{{short_name}}} 2010.png|ดูแผนที่ของรัฐบาเซิล-ลันท์ชัฟท์]]
บาเซิล-ลันท์ชัฟท์ (เยอรมัน: Basel-Landschaft) เป็น 1 ใน 26 รัฐของประเทศสวิตเซอร์แลนด์ เมืองหลวงรัฐชื่อเมืองลีสทาล มีชายแดนติดกับรัฐบาเซิล-ชตัดท์ รัฐโซโลทวร์น รัฐฌูรา และรัฐอาร์เกา ยังติดกับแคว้นกร็องแต็สต์ของฝรั่งเศส และติดกับรัฐบาเดิน-เวือร์ทเทิมแบร์คของเยอรมนี
รัฐผู้คัดเลือกฟัลทซ์

แคว้นฟัลทซ์กราฟริมไรน์ (เยอรมัน: Pfalzgrafschaft bei Rhein) เป็นแคว้นในจักรวรรดิโรมันอันศักดิ์สิทธิ์ ซึ่งอยู่ภายใต้การปกครองของฟัลทซ์กราฟริมแม่น้ำไรน์ ต่อมาได้ยกฐานะในปีค.ศ. 1356 ขึ้นเป็น ราชรัฐผู้คัดเลือกแห่งฟัลทซ์ (Kurfürstentum von der Pfalz)
ฟัลทซ์กราฟแห่งไรน์ได้รับอำนาจเต็มในการปกครองและบริหารราชการแคว้นในพระปรมาธิไธยของจักรพรรดิโรมันอันศักดิ์สิทธิ์ตามบทบัญญัติในกฎหมายแซลิก ทำให้ฟัลทซ์กราฟเป็นหนึ่งในขุนนางฆราวาสที่มีความโดดเด่นที่สุดในจักรวรรดิ จุดเปลี่ยนสำคัญของแคว้นอยู่ในช่วงภายใต้การปกครองของผู้คัดเลือกฟรีดริชที่ 5 ยอมรับการเชิญขึ้นเป็นกษัตริย์แห่งโบฮีเมียในปีค.ศ. 1619 ซึ่งได้จุดชนวนให้เกิดสงครามสามสิบปี ซึ่งเป็นสงครามที่ทำให้ทวีปยุโรปเข้าสู่กลียุค โดยเฉพาะในบริเวณแว่นแคว้นเยอรมันทั้งหลาย
รัฐฟอร์อาร์ลแบร์ค

47°14′37″N 9°53′38″E﻿ / ﻿47.24361°N 9.89389°E﻿ / 47.24361; 9.89389
| ฟอร์อาร์ลแบร์ค |
| --- | --- |
รัฐของออสเตรีย
   ธง ตราอาร์ม

ประเทศ:  ออสเตรีย
เมืองหลวง: เบรเกนซ์
การปกครอง
 • Governor: Herbert Sausgruber (ÖVP)
พื้นที่
 • ทั้งหมด: 2,601 ตร.กม. (1,004 ตร.ไมล์)
ประชากร
 • ทั้งหมด: 384,073 คน
 • ความหนาแน่น: 150 คน/ตร.กม. (380 คน/ตร.ไมล์)
เขตเวลา: UTC+1 (CET)
 • ฤดูร้อน  (เวลาออมแสง): UTC+2 (CEST)
รหัส ISO 3166: AT-8
NUTS Region: AT3
Votes in Bundesrat: 3 (of 62)
เว็บไซต์: vorarlberg.at
ฟอร์อาร์ลแบร์ค (เยอรมัน: Vorarlberg) เป็นรัฐตะวันตกสุดของประเทศออสเตรีย เป็นรัฐที่มีพื้นที่น้อยที่สุดและประชากรน้อยที่สุดเป็นอันดับ 2 มีชายแดนติดกับ 3 ประเทศคือ เยอรมนี สวิตเซอร์แลนด์ และลิกเตนสไตน์ มีรัฐเดียวในประเทศที่ติดด้วยคือรัฐทีโรล ติดทางทิศตะวันออก รัฐฟอร์อาร์ลแบร์คมีเมืองหลวงชื่อ เบรเกนซ์
| ด ค กรัฐของประเทศออสเตรีย |
| --- | --- |
  คารินเทีย   ซัลทซ์บวร์ค   ทีโรล   บัวร์เกินลันท์   ฟอร์อาร์ลแบร์ค   นีเดอร์เอิสเตอร์ไรช์   เวียนนา   สตีเรีย   โอแบร์เอิสเตอร์ไรช์
รัฐมนตรีไรช์

คณะรัฐมนตรีไรช์คณะแรก นำโดยมุขมนตรีไรช์ ฟิลลิพ ไชเดอมัน กุมภาพันธ์ ค.ศ. 1919
รัฐมนตรีไรช์ (เยอรมัน: Reichsminister "รัฐมนตรีแห่งอาณาจักร") เป็นตำแหน่งในรัฐบาลกลางเยอรมันในช่วงสองยุคประวัติศาสตร์ อันได้แก่ในช่วงการปฏิวัติเยอรมัน ค.ศ. 1848/1849 และในช่วงสหพันธ์รัฐยุคใหม่ตั้งแต่ค.ศ. 1919 จนถึงสิ้นสุดสงครามโลกครั้งที่สองในปีค.ศ. 1945
คำว่า "ไรช์" มาจากชื่อประเทศอย่างเป็นทางการของเยอรมนีว่า "ไรช์เยอรมัน" ซึ่งในภาษาอื่นมักแปลเป็นคำว่าจักรวรรดิ (ในยุคจักรพรรดิ) แต่ภายหลังระบอบจักรพรรดิสิ้นสุดก็ใช้ตำใช้แบบทับศัพท์ รัฐมนตรีไรช์เป็นตำแหน่งรัฐมนตรีในรัฐบาลกลางที่กรุงเบอร์ลิน ในรัฐธรรมนูญเยอรมัน ค.ศ. 1949 ได้เปลี่ยนการเรียกตำแหน่งนี้เป็นรัฐมนตรีสหพันธ์ (Bundesminister)
รัฐบาลประชาคมผู้พูดภาษาเยอรมัน

| --- | --- |
Regierung der Deutschsprachigen Gemeinschaft (เยอรมัน)
ตราสัญลักษณ์ของประชาคมผู้พูดภาษาเยอรมัน
 เขตอำนาจของรัฐบาลประชาคมผู้พูดภาษาเยอรมัน
ภาพรวมหน่วยงาน
ก่อตั้ง: 6 มิถุนายน 1984; 40 ปีก่อน (1984-06-06)
เขตอำนาจ: ประชาคมผู้พูดภาษาเยอรมัน
สำนักงานใหญ่:  อ็อยเพิน จังหวัดลีแยฌ
ฝ่ายบริหารหน่วยงาน: อ็อลลิเวอร์ พาช (โพรเดเก), มุขมนตรี
ต้นสังกัดหน่วยงาน: สภาประชาคมผู้พูดภาษาเยอรมัน
เว็บไซต์: pdg.be
รัฐบาลประชาคมผู้พูดภาษาเยอรมัน (เยอรมัน: Regierung der Deutschsprachigen Gemeinschaft, DG-Regierung) เป็นฝ่ายบริหารของประชาคมผู้พูดภาษาเยอรมันแห่งเบลเยียม ตั้งอยู่ทางทิศตะวันออกของจังหวัดลีแยฌติดกับพรมแดนประเทศเยอรมนี โดยมีสมาชิกรัฐบาลมาจากการแต่งตั้งของสภาประชาคมผู้พูดภาษาเยอรมัน ประกอบด้วยมุขมนตรี 1 ตำแหน่ง และรัฐมนตรีอีก 3 ตำแหน่ง โดยมีอ็อลลิเวอร์ พาช เป็นมุขมนตรีคนปัจจุบัน
ดูเพิ่ม

ประชาคมผู้พูดภาษาเยอรมันแห่งเบลเยียม
มุขมนตรีประชาคมผู้พูดภาษาเยอรมัน
สภาประชาคมผู้พูดภาษาเยอรมัน
รัฐบาลประชาคมฝรั่งเศส
รัฐบาลเฟลมิช
รัฐผู้คัดเลือกโคโลญ

สำหรับความหมายอื่น ดูที่ อัครมุขมณฑลโรมันคาทอลิกโคโลญ
รัฐผู้คัดเลือกโคโลญ (อังกฤษ: Electorate of Cologne, เยอรมัน: Kurfürstentum Köln หรือ Kurköln) เป็นราชรัฐอัครมุขนายกในจักรวรรดิโรมันอันศักดิ์สิทธิ์ที่รุ่งเรืองมาตั้งแต่คริสต์ศตวรรษที่ 10 จนถึงต้นคริสต์ศตวรรษที่ 19
รัฐโคโลญประกอบด้วยมุขมณฑลโรมันคาทอลิกโคโลญ  (เยอรมัน: Erzbistum Köln) ที่ปกครองโดยอาร์ชบิชอปผู้มีตำแหน่งเป็นเจ้านครรัฐผู้คัดเลือก (prince-elector) ในจักรวรรดิ เมืองหลวงของรัฐคือโคโลญ (ตั้งแต่ปี ค.ศ. 1288) และต่อมาบ็อน รัฐมาถูกยุบในปี ค.ศ. 1803 ระหว่างการปฏิรูปดินแดนในเยอรมนี
อวาริส

| --- | --- |
แผนที่อียิปต์ตอนล่างแสดงที่ตั้งของอวาริส
แสดงที่ตั้งภายในประเทศอียิปต์
ที่ตั้ง: เขตผู้ว่าการอัชชัรกียะฮ์ ประเทศอียิปต์
ภูมิภาค: อียิปต์ตอนล่าง
พิกัด: 30°47′14.7″N 31°49′16.9″E﻿ / ﻿30.787417°N 31.821361°E﻿ / 30.787417; 31.821361
ประเภท: ที่อยู่อาศัย
อวาริส (อักษรโรมัน: Avaris, /ˈævərɪs/; อียิปต์: ḥw.t wꜥr.t, บางครั้งแปลว่า ฮัต-วาเรต; กรีกโบราณ: Αὔαρις, อักษรโรมัน: Auaris; กรีก: Άβαρις, อักษรโรมัน: Ávaris; อาหรับ: حوّارة, อักษรโรมัน: Hawwara) เป็นเมืองหลวงของประเทศอียิปต์ภายใต้การปกครองของชาวฮิกซอส ซึ่งปัจจุบันตั้งอยู่ใน Tell el-Dab'a ในภูมิภาคตะวันออกเฉียงเหนือของสามเหลี่ยมปากแม่น้ำไนล์ เนื่องจากเป็นเส้นทางหลักของแม่น้ำไนล์ที่ไหลไปทางตะวันออก ตำแหน่งศูนย์กลางของอียิปต์ ทำให้กลายเป็นเมืองหลวงทางการค้าที่สำคัญ ภายหลังฟาโรห์อาโมสที่ 1 ทรงยึดครองเมืองนี้ประมาณศตวรรษที่ 18 ก่อนคริสตกาล
ศัพทมูล

ชื่อในภาษาอียิปต์เมื่อสหัสวรรษที่ 2 ก่อนคริสตกาลอาจออกเสียงเป็น *Ḥaʔət-Waʕrəʔ หมายความว่า “บ้านแห่งภูมิภาค” และสื่อถึงเมืองหลวงของเขตปกครอง (wʕr.t) ในปัจจุบันยังมีชื่อเมืองที่คล้ายกันคือ เมืองฮาวารา ซึ่งตั้งอยู่บริเวณเขตฟัยยูม หรือที่คลีเมนต์แห่งอเล็กซานเดรียเรียกชื่อเมืองนี้ว่า "อาไทน์รา" (Athyria)
บรรณานุกรม

Carl Nicholas Reeves (2000). Ancient Egypt: the great discoveries : a year-by-year chronicle. Thames & Hudson. ISBN 978-0-500-05105-4.
Pierce, R.W., Entry on "Rameses" in Geoffrey W. Bromiley (June 1995). The International Standard Bible Encyclopedia: Q-Z. Vol. IV. Wm. B. Eerdmans Publishing. ISBN 978-0-8028-3784-4. สืบค้นเมื่อ 2010-11-27.
Manfred Bietak (1996). Avaris, the capital of the Hyksos: recent excavations at Tell el-Dabʻa. British Museum Press for the Trustees of the British Museum. ISBN 978-0-7141-0968-8.
David Rohl (2010). The Lords Of Avaris. Random House. ISBN 978-1-4070-1092-2.
แหล่งข้อมูลอื่น

30°47′15″N 31°49′17″E﻿ / ﻿30.787419°N 31.821367°E﻿ / 30.787419; 31.821367﻿ (Avaris (Hatwaret, Rowaty, Tell ed-Dab'a))
รัฐของประเทศเยอรมนี

สหพันธ์สาธารณรัฐเยอรมนี ประกอบด้วยสิบหก รัฐสหพันธ์ (เยอรมัน: Bundesland บุนเดิสลันท์) ในจำนวนนี้ เบอร์ลินและฮัมบวร์ค มีสถานะเป็น นครรัฐ (เยอรมัน: Stadtstaaten ชตัทชตาเทิน) ในขณะที่ เบรเมิน เป็นรัฐที่ประกอบด้วยสองนครรัฐคือเบรเมินและเบรเมอร์ฮาเฟิน ในขณะที่อีกสิบสามรัฐที่เหลือมีสถานะเป็น ธรารัฐ (เยอรมัน: Flächenländer เฟลเชินเล็นเดอร์)
แต่ละรัฐมีธรรมนูญและสภารัฐของตนเอง หัวหน้าฝ่ายบริหารของรัฐมีชื่อเรียกว่า "มุขมนตรี" รัฐบาลท้องถิ่นประกอบด้วยหลายทบวง (ไม่เรียกว่ากระทรวง)
รายชื่อรัฐในเยอรมนี

นีเดอร์ซัคเซิน‎
เบรเมิน
ฮัมบวร์ค
เมคเลินบวร์ค-ฟอร์พ็อมเมิร์น‎
ซัคเซิน-อันฮัลท์‎
ซัคเซิน‎
บรันเดินบวร์ค‎
เบอร์ลิน
ทือริงเงิน‎
เฮ็สเซิน
นอร์ทไรน์-เว็สท์ฟาเลิน
ไรน์ลันท์-ฟัลทซ์‎
ไบเอิร์น
บาเดิน-เวือร์ทเทิมแบร์ค
ซาร์ลันท์
ชเลสวิช-ฮ็อลชไตน์
| ตรา   | ธง   | รัฐ   | ปีที่ร่วม สหพันธ์ฯ   | จำนวนที่นั่งใน คณะมนตรีสหพันธ์  | พื้นที่ (กม²)   | ประชากร   | หนาแน่น/กม²   | เมืองหลวง   | รหัส ISO3166-2  | รายได้ต่อหัว  (สกุลยูโร) |
| --- | --- | --- | --- | --- | --- | --- | --- | --- | --- | --- |
|   |   | บาเดิน-เวือร์ทเทิมแบร์ค   (Baden-Württemberg)   | 1952  | 6   | 35,752   | 10,755,000   | 301   | ชตุทการ์ท  | BW   | 34,885 |
|   |   | ไบเอิร์น (Bayern)   | 1949   | 6   | 70,552   | 12,542,000   | 178   | มิวนิก  | BY   | 35,443 |
|   |   | เบอร์ลิน (Berlin)   | 1990  | 4   | 892   | 3,469,000   | 3,890   | –   | BE   | 28,806   |
|   |   | บรันเดินบวร์ค (Brandenburg)   | 1990   | 4   | 29,479   | 2,500,000   | 85   | พ็อทซ์ดัม  | BB   | 22,074 |
|   |   | เบรเมิน (Bremen)  | 1949   | 3   | 419   | 661,000   | 1,577   | เบรเมิน  | HB   | 42,405   |
|   |   | ฮัมบวร์ค  (Hamburg)  | 1949   | 3   | 755   | 1,788,000   | 2,368   | –   | HH   | 52,401 |
|   |   | เฮ็สเซิน (Hessen)   | 1949   | 5   | 21,115   | 6,066,000   | 287   | วีสบาเดิน  | HE   | 37,509 |
|   |   | นีเดอร์ซัคเซิน (Niedersachsen)   | 1949   | 6   | 47,609   | 7,914,000   | 166   | ฮันโนเฟอร์  | NI   | 28,350 |
|   |   | เมคเลินบวร์ค-ฟอร์พ็อมเมิร์น   (Mecklenburg-Vorpommern)   | 1990   | 3   | 23,180   | 1,639,000   | 71   | ชเวรีน  | MV   | 21,404   |
|   |   | นอร์ทไรน์-เว็สท์ฟาเลิน (Nordrhein-Westfalen)   | 1949   | 6   | 34,085   | 17,837,000   | 523   | ดึสเซิลดอร์ฟ  | NW   | 32,882 |
|   |   | ไรน์ลันท์-ฟัลทซ์ (Rheinland-Pfalz)   | 1949   | 4   | 19,853   | 3,999,000   | 202   | ไมนทซ์  | RP   | 28,311 |
|   |   | ซาร์ลันท์   (Saarland)   | 1957   | 3   | 2,569   | 1,018,000   | 400   | ซาร์บรึคเคิน  | SL   | 30,098 |
|   |   | ซัคเซิน (Sachsen)   | 1990   | 4   | 18,416   | 4,143,000   | 227   | เดรสเดิน  | SN   | 22,980   |
|   |   | ซัคเซิน-อันฮัลท์ (Sachsen-Anhalt)   | 1990   | 4   | 20,446   | 2,331,000   | 116   | มัคเดอบวร์ค  | ST   | 22,427 |
|   |   | ชเลสวิช-ฮ็อลชไตน์   (Schleswig-Holstein)   | 1949   | 4   | 15,799   | 2,833,000   | 179   | คีล  | SH   | 25,947 |
|   |   | ทือริงเงิน (Thüringen)   | 1990   | 4   | 16,172   | 2,231,000   | 138   | แอร์ฟวร์ท  | TH   | 21,663 |
รัฐสตีเรีย

47°15′N 15°10′E﻿ / ﻿47.250°N 15.167°E﻿ / 47.250; 15.167
| Styria Steiermark |
| --- | --- |
รัฐของออสเตรีย
   ธง ตราอาร์ม

ประเทศ:  ออสเตรีย
เมืองหลวง: กราซ
การปกครอง
 • Governor: Hermann Schützenhöfer (ÖVP)
พื้นที่
 • ทั้งหมด: 16,392 ตร.กม. (6,329 ตร.ไมล์)
ประชากร (2019)
 • ทั้งหมด: 1,243,052 คน
 • ความหนาแน่น: 76 คน/ตร.กม. (200 คน/ตร.ไมล์)
เขตเวลา: UTC+1 (CET)
 • ฤดูร้อน  (เวลาออมแสง): UTC+2 (CEST)
รหัส ISO 3166: AT-6
NUTS Region: AT2
Votes in Bundesrat: 9 (of 62)
เว็บไซต์: www.steiermark.at
สตีเรีย (อังกฤษ: Styria) หรือ ชไตเออร์มาร์ค (เยอรมัน: Steiermark) เป็นรัฐในประเทศออสเตรียที่ตั้งอยู่ทางตะวันออกเฉียงใต้ของประเทศ ในด้านพื้นที่แล้วถือเป็นรัฐที่ใหญ่ที่สุดเป็นอันดับ 2 ใน 9 รัฐ มีพื้นที่ครอบคลุม 16,392 ตร.กม. มีพื้นที่ติดกับประเทศสโลวีเนีย เช่นเดียวกับรัฐอื่นอย่างรัฐอัปเปอร์ออสเตรีย รัฐโลเวอร์ออสเตรีย รัฐซาลซ์บูร์ก รัฐบูร์เกนลันด์ และรัฐคารินเทีย รัฐมีประชากร 1,243,052 คน (ข้อมูลปี 2019) มีเมืองหลวงของรัฐคือเมืองกราซ
| ด ค กรัฐของประเทศออสเตรีย |
| --- | --- |
  คารินเทีย   ซัลทซ์บวร์ค   ทีโรล   บัวร์เกินลันท์   ฟอร์อาร์ลแบร์ค   นีเดอร์เอิสเตอร์ไรช์   เวียนนา   สตีเรีย   โอแบร์เอิสเตอร์ไรช์
รัฐลูเซิร์น

| รัฐลูเซิร์น Kanton Luzern |
| --- | --- |
รัฐของสวิตเซอร์แลนด์
   ตราอาร์ม

พิกัด: 47°5′N 8°7′E﻿ / ﻿47.083°N 8.117°E﻿ / 47.083; 8.117
เมืองหลวง: ลูเซิร์น
การแบ่งย่อย: 87 เทศบาล
การปกครอง
 • บริหาร: Regierungsrat (5)
พื้นที่
 • ทั้งหมด: 1,493 ตร.กม. (576 ตร.ไมล์)
ประชากร (12/2015)
 • ทั้งหมด: 398,762 คน
จุดต่ำสุด: 406 m (1,332 ft) - ที่ราบลุ่มแม่น้ำร็อยส์
เข้าร่วมสมาพันธ์: 1332
ตัวย่อ: LU
ภาษา: เยอรมัน
เว็บไซต์: LU.ch
ดูแผนที่ของรัฐลูเซิร์น
รัฐลูเซิร์น หรือ รัฐลูแซร์น (อังกฤษ: Canton of Lucerne; เยอรมัน: Kanton Luzern) เป็นรัฐในประเทศสวิตเซอร์แลนด์ ตั้งอยู่บริเวณตอนกลางของประเทศ มีเมืองศูนย์กลางอยู่ที่นครลูเซิร์นซึ่งตั้งอยู่ทางตะวันออกของรัฐโดยอยู่ติดกับทะเลสาบลูเซิร์น ทางใต้ของรัฐลูเซิร์นยังเป็นที่ตั้งของชีวมณฑลเอ็นท์เลอบูคแห่งองค์การยูเนสโกซึ่งเป็นเขตสงวนทางธรรมชาติขนาดยักษ์ซึ่งตั้งอยู่เชิงเทือกเขาแอลป์ พื้นที่ส่วนใหญ่ในรัฐลูเซิร์นเป็นพื้นที่เกษตรกรรมและปศุสัตว์ซึ่งถือเป็นภาคเศรษฐกิจหลักของรัฐ เช่น ปลูกข้าวโพด, ผลไม้ และการผสมพันธุ์วัว เป็นต้น ภายในรัฐลูเซิร์นก็มีอุตสาหกรรมด้วยเช่นกัน อาทิ อุตสาหกรรมเครื่องนุ่งห่ม, เครื่องจักรกล, กระดาษ, ไม้, ยาสูบ และโลหการ ลูเซิร์นยังเป็นแหล่งที่เที่ยวที่นิยมในช่วงวันหยุดจากการที่อยู่ใกล้กับเทือกเขาแอลป์และทะเลสาบลูเซิร์น ประชากรร้อยละ 70 นับถือศาสนาคริสต์นิกายโรมันคาทอลิก อีกร้อยละ 11 นับถือคริสตจักรสวิส และที่เหลือนับถือนิกายออร์ทอดอกซ์
วิทยาเห็บไร

วิทยาเห็บไรศึกษาจัดจำแนกและระบุอนุกรมวิธานสัตว์ในชั้นแมงจำพวกเห็บไร
วิทยาเห็บไร (อังกฤษ: Acarology) (จากภาษากรีกโบราณ: ἄκαρι, akari ไรชนิดหนึ่ง, และ กรีกโบราณ: -λογία, -logia) คือวิชาที่ศึกษาเรื่องของไร และเห็บ ซึ่งเป็นสัตว์ใน อันดับอะคารินา (Acarina) เป็นสาขาวิชาย่อยของวิทยาสัตว์พวกแมงมุมซึ่งเป็นอนุสาขาวิชาของสัตววิทยา นักสัตววิทยาที่เชี่ยวชาญด้านวิทยาเห็บไรเรียกว่านักวิทยาเห็บไร (acarologist) นักวิทยาเห็บไรบางคนอาจเป็นนักปรสิตวิทยาด้วย เพราะสัตว์ในอันดับอะคารินาหลายชนิดเป็นปรสิต มีการศึกษาวิจัยวิทยาเห็บไรทั่วโลกทั้งโดยผู้ประกอบวิชาชีพและปัจเจกบุคคล
องค์กรด้านวิทยาเห็บไร

ตัวอย่างขององค์กรเฉพาะด้านวิทยาเห็บไร เช่น ห้องปฏิบัติการไรวิทยาทางการแพทย์ในสังกัดสถาบันวิทยาศาสตร์แห่งสาธารณรัฐเช็ก, ห้องปฏิบัติการวิจัยเห็บของมหาวิทยาลัยโรดไอแลนด์, ห้องปฏิบัติการวิจัยเห็บของมหาวิทยาลัยเท็กซัสเอแอนด์เอ็ม เป็นต้น
องค์กรด้านวิทยาเห็บไร > สมาคมวิทยาเห็บไร

สมาคมระหว่างประเทศ ได้แก่ International Congress of Acarology, Societe Internationale des Acarologues de Langue Francaise, Systematic and Applied Acarology Society
ระดับภูมิภาค เช่น สมาคมวิทยาเห็บไรแห่งอเมริกา, สมาคมวิทยาเห็บไรแห่งประเทศอิหร่าน, สมาคมวิทยาเห็บไรแห่งประเทศญี่ปุ่น, สมาคมวิทยาเห็บไรแอฟริกัน, สมาคมวิทยาเห็บไรแห่งประเทศอียิปต์, สมาคมนักวิทยาเห็บไรยุโรป
วารสาร

วารสารวิชาการที่ได้รับการยอมรับในสาขาวิชาวิทยาเห็บไร เช่น Acarologia, Experimental and Applied Acarology, International Journal of Acarology, Systematic & Applied Acarology เป็นต้น
แหล่งข้อมูลอื่น

| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST 
ประจำชาติ:  อิสราเอล  สหรัฐ  เช็กเกีย 
อื่น ๆ:  สารานุกรมของยูเครนสมัยใหม่ 
วิกิพจนานุกรม
รถไฟใต้ดินแฟรงก์เฟิร์ต

| รถไฟใต้ดินแฟรงก์เฟิร์ต |
| --- | --- |
สถานีเว็สท์เอ็นท์ (Westend)

ข้อมูลทั่วไป
เจ้าของ: Rhein-Main-Verkehrsverbund
ที่ตั้ง: แฟรงก์เฟิร์ต
ประเภท: รถไฟใต้ดิน
จำนวนสาย: 9
จำนวนสถานี: 86
ผู้โดยสารต่อวัน: 321,000 คน (2012)
ผู้โดยสารต่อปี: 117.3 ล้านคน (2012)
เว็บไซต์: VGF
การให้บริการ
เริ่มดำเนินงาน: 4 ตุลาคม ค.ศ. 1968
ผู้ดำเนินงาน: Verkehrsgesellschaft Frankfurt
ความยาวขบวน: 50–105 เมตร (164–344 ฟุต)
ระยะห่าง: 5-15 นาที(daytime)
ข้อมูลทางเทคนิค
ระยะทาง: 64.9 km (40.3 mi)
รางกว้าง: 1,435 mm (4 ft 8 1⁄2 in) (รางมาตรฐาน)
ความเร็วสูงสุด: 80 km/h (50 mph)
รถไฟใต้ดินแฟรงก์เฟิร์ต (เยอรมัน: U-Bahn Frankfurt) เป็นเส้นทางรถไฟใต้ดินในเมืองแฟรงก์เฟิร์ต ประเทศเยอรมนี เปิดให้บริการในปี ค.ศ. 1968 ปัจจุบันมีจำนวน 86 สถานี 9 เส้นทาง ระยะทาง 64.85 กิโลเมตร (40.30 ไมล์) ประมาณร้อยละ 59 ของเส้นทางเป็นทางใต้ดิน
เส้นทางปัจจุบัน

ปัจจุบันมีจำนวน 9 เส้นทาง
สายยู 1
สายยู 2
สายยู 3
สายยู 4
สายยู 5
สายยู 6
สายยู 7
สายยู 8
สายยู 9
ดูเพิ่ม

รายชื่อสถานีรถไฟใต้ดินแฟรงก์เฟิร์ต
รายชื่อระบบขนส่งมวลชนความเร็วสูง
แหล่งข้อมูลอื่น

vgF - official site เก็บถาวร 2013-10-17 ที่ เวย์แบ็กแมชชีน (เยอรมัน)
vgF - official site เก็บถาวร 2012-01-15 ที่ เวย์แบ็กแมชชีน (อังกฤษ)
traffiQ Mobilitätsberatung (เยอรมัน)
Nahverkehr Frankfurt am Main (เยอรมัน)
| ด ค กรถไฟใต้ดินในทวีปยุโรป |
| --- | --- |
   อัมสเตอร์ดัม    เอเธนส์    บาร์เซโลนา    เบอร์ลิน    บิลบาโอ    เบรชชา    บรัสเซลส์    บูคาเรสต์    บูดาเปสต์    กาตาเนีย    โคเปนเฮเกน    แฟรงก์เฟิร์ต    เจนัว    กลาสโกว์    ฮัมบวร์ค    เฮลซิงกิ    ลอนดอน    ลีล    ลิสบอน    ลียง    มาดริด    มาร์แซย์    มิลาน    มิวนิก    เนเปิลส์    เนือร์นแบร์ค    ปัลมา    ปารีส    ปราก    แรน    โรม    รอตเทอร์ดาม    เซบิยา    โซเฟีย    สต็อกโฮล์ม    ไทน์แอนด์แวร์    ตูลูซ    ตูริน    บาเลนเซีย    เวียนนา    วอร์ซอ 
U-Bahnnetz Frankfurt
รัฐบาลเฟล็นส์บวร์ค

| คณะรัฐมนตรีของลุทซ์ กรัฟ ชเวรีน ฟอน โครซิค รัฐบาลเฟล็นส์บวร์ค |
| --- | --- |
 คณะรัฐมนตรีคณะที่ 3 แห่งนาซีเยอรมนี
2 พฤษภาคม 1945 – 23 พฤษภาคม 1945 (โดยพฤตินัยถึงวันที่ 5 มิถุนายน 1945)
ลุทซ์ กรัฟ ชเวรีน ฟอน โครซิค
วันแต่งตั้ง: 2 พฤษภาคม ค.ศ. 1945 (1945-05-02)
วันสิ้นสุด: 23 พฤษภาคม ค.ศ. 1945 (1945-05-23) (โดยพฤตินัย) 5 มิถุนายน ค.ศ. 1945 (1945-06-05) (โดยนิตินัย)
บุคคลและองค์กร
ประธานาธิบดี: คาร์ล เดอนิทซ์
นายกรัฐมนตรี: ลุทซ์ กราฟ ชเวรีน ฟ็อน โครซิค
จำนวนรัฐมนตรี: 10
พรรคร่วมรัฐบาล: พรรคกรรมกรชาติสังคมนิยมเยอรมัน
ประวัติ
ก่อนหน้า: คณะรัฐมนตรีเกิบเบิลส์
ถัดไป: สภาควบคุมฝ่ายสัมพันธมิตร คณะรัฐมนตรีอาเดอเนาเออร์ 1 (ตั้งแต่ 20 กันยายน 1949) สภารัฐมนตรีเยอรมนีตะวันออก (ตั้งแต่เดือนพฤศจิกายน 1950)
สถานการณ์ของสงครามโลกครั้งที่สองเมื่ออดอล์ฟ ฮิตเลอร์ได้อสัญกรรมลง พื้นที่สีขาวคือพื้นที่ที่ควบคุมโดยกองกำลังนาซีเยอรมนี พื้นที่สีชมพูคือพื้นที่ที่ตวดคุมโดยฝ่ายสัมพันธมิตร และพื้นที่สีแดงคือพื้นที่ที่มีการรุกคืบของกองกำลังฝ่ายสัมพันธมิตรเข้ามาในดินแดนนาซีเยอรมนี
รัฐบาลเฟล็นส์บวร์ค (เยอรมัน: Flensburger Regierung) หรือเป็นที่รู้จักกันคือ คณะรัฐมนตรีเฟล็นส์บวร์ค (Flensburger Kabinett) รัฐบาลเดอนิทซ์ (Regierung Dönitz) หรือ คณะรัฐมนตรีชเวรีน ฟอน โครซิค (Kabinett Schwerin von Krosigk) เป็นรัฐบาลที่มีอายุสั้นของนาซีเยอรมนี ในช่วงระยะเวลาสามสัปดาห์ของช่วงสิ้นสุดสงครามโลกครั้งที่สองในทวีปยุโรป รัฐบาลได้ถูกก่อตั้งขึ้นภายหลังจากฟือเรอร์อดอล์ฟ ฮิตเลอร์ได้กระทำอัตวินิบาตกรรมเมื่อวันที่ 30 เมษายนในระหว่างยุทธการเบอร์ลิน รัฐบาลนี้อยู่ภายใต้การนำโดยจอมพลเรือคาร์ล เดอนิทซ์ซึ่งเป็นประธานาธิบดีแห่งไรซ์ และลุทซ์ กรัฟ ชเวรีน ฟอน โครซิค เป็นผู้นำคณะรัฐมนตรี
จอมพลเรือ เดอนิทซ์ย้ายที่ทำการรัฐบาลจากกรุงเบอร์ลินไปยังเฟล็นส์บวร์ค ใกล้กับชายแดนเยอรมนี-เดนมาร์ก เป้าหมายของรัฐบาลเฟล็นส์บวร์คก็คือ การยอมจำนนอย่างไม่มีเงื่อนไขต่อกองทัพสัมพันธมิตรที่รุกมาทางตะวันตก มิใช่กับกองทัพโซเวียตผู้รุกรานมาทางทิศตะวันออก คณะรัฐบาลเฟล็นส์บวร์คสิ้นสุดลงเมื่อวันที่ 8 พฤษภาคม 1945 และคณะรัฐมนตรีทั้งหมดถูกจับกุมตัวโดยกองทัพสัมพันธมิตรเมื่อวันที่ 23 พฤษภาคม 1945
รายนามคณะรัฐมนตรี

| คณะรัฐมนตรีของ คาร์ล เดอนิทซ์  2 พฤษภาคม 1945 – 23 พฤษภาคม 1945 |
| --- | --- | --- |
| ตำแหน่ง | ผู้ดำรงตำแหน่ง | พรรค |
| นายกรัฐมนตรีเยอรมนี | ลุทซ์ กรัฟ ชเวรีน ฟอน โครซิจค์ | พรรคนาซี |
| รัฐมนตรีว่าการกระทรวงการต่างประเทศ | ลุทซ์ กรัฟ ชเวรีน ฟอน โครซิจค์ | พรรคนาซี |
| รัฐมนตรีว่าการกระทรวงมหาตไทย | วิลเฮล์ม ชตุคอาร์ท | พรรคนาซี |
| รัฐมนตรีว่าการกระทรวงยุติธรรม | Otto Georg Thierack | พรรคนาซี |
| รัฐมนตรีว่าการกระทรวงการคลัง | ลุทซ์ กรัฟ ชเวรีน ฟอน โครซิจค์ | พรรคนาซี |
| รัฐมนตรีว่าการกระทรวงการเศรษฐกิจ | อัลแบร์ท ชเปียร์ | พรรคนาซี |
| รัฐมนตรีว่าการกระทรวงอาหาร | แฮร์แบร์ท บัคเคอ | พรรคนาซี |
| รัฐมนตรีว่าการกระทรวงแรงงาน | ฟรานซ์ เชลตท์ | พรรคนาซี |
| รัฐมนตรีว่าการกระทรวงการสงคราม | ประธานาธิบดี คาร์ล เดอนิทซ์ (เป็นผู้บัญชาการกองทัพเวร์มัคท์ตั้งแต่วันที่ 1 พฤษภาคม 1945) | พรรคนาซี |
| รัฐมนตรีว่าการกระทรวงกระทรวงคมนาคม | ยูไลอัส ดอร์พมึลเลอร์ | พรรคนาซี |
| รัฐมนตรีว่าการกระทรวงไปรษณีย์ | ยูไลอัส ดอร์พมึลเลอร์ | พรรคนาซี |
| รัฐมนตรีว่าการกระทรวงอุตสาหกรรมและการผลิต | อัลแบร์ท ชเปียร์ | พรรคนาซี |